ddrg/super_eurlex huggingface dataset:
6. KÖZLEKEDÉSPOLITIKA

(1) 31992 L 0006: A Tanács 1992. február 10-i 92/6/EGK irányelve a Közösségben egyes gépjármű-kategóriákra sebességkorlátozó készülékek felszereléséről és használatáról (HL L 57. szám, 1992.3.2., 27. o.).

A 92/6/EGK irányelv 2. cikkétől és 3. cikkének (1) bekezdésétől eltérve, 2005. december 31-ig a Máltán kizárólag belföldi fuvarozásban részt vevő járműveket nem kell sebességkorlátozó készülékkel felszerelni.

(2) 31996 L 0096: A Tanács 1996. december 20-i 96/96/EK irányelve a gépjárművek és pótkocsijuk időszakos műszaki vizsgálatáról szóló tagállami jogszabályok közelítéséről (HL L 46. szám, 1997.2.17., 1. o.), az alábbi utolsó módosítással:

- 32001 L 0011: A Bizottság 2001.2.14-i 2001/11/EK irányelve (HL L 48. szám, 2001.2.17., 20. o.).

A 96/96/EK irányelv 1. cikkétől eltérve, 2004. december 31-ig a Máltán kizárólag belföldi fuvarozásban részt vevő járműveknek az irányelv I. és II. mellékletében felsorolt alábbi kategóriáinak a következő tételeit nem kell műszaki vizsgálatnak alávetni:

- az 1-6. járműkategória 5.3. tétele;

- az 1-3. járműkategória 6.1.6., 6.2., 7.1., 7.8., 7.9. és 7.10. tétele; valamint

- a 4-6. járműkategória 6.2. és 7.5. tétele.

(3) 31999 L 0062: Az Európai Parlament és a Tanács 1999. június 17-i 1999/62/EK irányelve a nehéz tehergépjárművekre egyes infrastruktúrák használatáért kivetett díjakról (HL L 187. szám, 1999.7.20., 42. o.).

Az 1999/62/EK irányelv 6. cikkének (1) bekezdésétől eltérve, 2004. december 31-ig az irányelv I. mellékletében meghatározott minimális adótételeket a nemzetközi fuvarozásban részt vevő járművek vonatkozásában Málta esetében nem kell alkalmazni. A fenti időszak alatt a Málta által e járművek vonatkozásában alkalmazott adótételek nem lehetnek alacsonyabbak, mint az irányelv I. mellékletében meghatározott minimumok 80 %-a.

A 99/62/EK irányelv 6. cikkének (1) bekezdésétől eltérve, 2005. december 31-ig az irányelv I. mellékletében meghatározott minimális adótételeket a kizárólag belföldi fuvarozásban részt vevő járművek vonatkozásában Málta esetében nem kell alkalmazni. A fenti időszak alatt a Málta által e járművek vonatkozásában alkalmazott adótételek nem lehetnek alacsonyabbak, mint az irányelv I. mellékletében meghatározott minimumok 65 %-a.

--------------------------------------------------
B. VÍZMINŐSÉG

31991 L 0271: A Tanács 1991. május 21-i 91/271/EGK irányelve a települési szennyvíz kezeléséről (HL L 135. szám, 1991.5.30, 40. o.), az alábbi módosítással:

- 31998 L 0015: A Bizottság 1998.2.27-i 98/15/EK irányelve (HL L 67. szám, 1998.3.7., 29. o.).

A 91/271/EGK irányelv 3., 4. cikkétől és 5. cikke (2) bekezdésétől eltérve, 2010. december 31-ig a településiszennyvízelvezető-művekre és a települési szennyvíz kezelésére vonatkozó előírásokat a Cseh Köztársaság esetében, a következő közbenső célkitűzésekkel összhangban, nem kell alkalmazni: a 10000 lakosegyenértéket meghaladó agglomerációk tekintetében a Cseh Köztársaság legkésőbb a csatlakozás időpontjáig 18 agglomerációban, 2006. december 31-ig pedig további 36, azonos lakosegyenértékű agglomerációban biztosítja az irányelv előírásainak teljesülését.

--------------------------------------------------
44. Az Európai Közösségek Bizottságának nyilatkozata a Lettországgal rendezett Csatlakozási Konferencia következtetéseiről

A termelésből kivont földterületek kezelése, így például a földterület hagyományos környezeti állapotának és/vagy a zárt tájegységek megjelenésének elkerülése az 1257/1999/EK rendelet 33. cikke értelmében az egységes programozási dokumentumban az 1. célkitűzés keretében támogatható intézkedésnek minősül.

A 33. cikk különböző lehetőségeket kínál ehhez: pl. a nyolcadik francia bekezdés szerint (mezőgazdasági vízkészlet-gazdálkodás), de különösen a tizenegyedik francia bekezdés szerint, amelynek értelmében támogatásban részesülhet a mezőgazdasággal, erdészettel és tájrendezéssel, valamint az állatok kíméletének fokozásával kapcsolatos környezetvédelem. E támogatás a termelésből kivont földterület környezetbarát kezelésére adott egyszeri kifizetés formájában is nyújtható.

A javasolt intézkedés nem foglalhatja magában különös célként a fölterületnek a közös piacszervezés alá tartozó mezőgazdasági termelésbe történő újbóli bevonását, sem a pihentetést. Ugyanakkor a mezőgazdasági termelők tulajdonában álló, a fent leírt módon kezelt földterületet e termelők hasznosíthatják meglévő mezőgazdasági földterületeikkel vegyesen annak érdekében, hogy jelenlegi mezőgazdasági termelési módszereiket, a környezetvédelmet és a tájkép fenntartását szolgáló módon módosítsák. Ebben az esetben az 1257/1999/EK rendelet 22. cikkében említett agrár-környezetvédelmi eszköz alapján további támogatás lehetséges.

--------------------------------------------------
A. LEVEGŐMINŐSÉG

31999 L 0032: A Tanács 1999. április 26-i 1999/32/EK irányelve az egyes folyékony tüzelőanyagok kéntartalmának csökkentéséről, valamint a 93/12/EGK irányelv módosításáról (HL L 121. szám, 1999.5.11., 13. o.).

Az 1999/32/EK irányelv 3. cikkének (1) bekezdésétől és 4. cikkének (1) bekezdésétől eltérve, a benzin- és dízelüzemanyagokra vonatkozó követelményeket a csatlakozást követő első évben Ciprus esetében nem kell alkalmazni. Ezen időszak alatt Ciprus eltérést kérhet az irányelv 3. cikkének (2) és (5) bekezdése és 4. cikkének (3) és (4) bekezdése szerint.

--------------------------------------------------
61. cikk

Az Olasz Köztársaság Kormánya eljuttatja az új tagállamok kormányainak az Európai Unióról szóló szerződés, az Európai Közösséget létrehozó szerződés és az Európai Atomenergia-közösséget létrehozó szerződés, valamint az azokat módosító vagy kiegészítő szerződések, köztük a Dán Királyságnak, Írországnak, Nagy-Britannia és Észak-Írország Egyesült Királyságának az Európai Gazdasági Közösséghez és az Európai Atomenergia-közösséghez történő csatlakozásáról szóló szerződés, a Görög Köztársaságnak az Európai Gazdasági Közösséghez és az Európai Atomenergia-közösséghez történő csatlakozásáról szóló szerződés, a Spanyol Királyságnak és a Portugál Köztársaságnak az Európai Gazdasági Közösséghez és az Európai Atomenergia-közösséghez történő csatlakozásáról szóló szerződés, valamint az Osztrák Köztársaságnak, a Finn Köztársaságnak és a Svéd Királyságnak az Európai Unióhoz történő csatlakozásáról szóló szerződés egy-egy hitelesített másolatát angol, dán, finn, francia, görög, holland, ír, német, olasz, portugál, spanyol és svéd nyelven.

A fenti szerződések cseh, észt, lengyel, lett, litván, magyar, máltai, szlovák és szlovén nyelven megszövegezett szövegei ezen okmány mellékletét képezik. E szövegek ugyanolyan feltételekkel hitelesek, mint a szerződések első bekezdésben említett, a jelenlegi nyelveken készült szövegei.

--------------------------------------------------
Hivatalos Lap L 236 , 23/09/2003 o. 0983 - 0983



39. A Lengyel Köztársaság Kormányának nyilatkozata a közerkölcsről A Lengyel Köztársaság Kormánya abból indul ki, hogy az Európai Unióról szóló szerződés, az Európai Közösségeket létrehozó szerződések és az ezen szerződéseket módosító vagy kiegészítő szerződések rendelkezései nem gátolják a lengyel államot abban, hogy szabályozza az erkölcsi jelentőségű kérdéseket, valamint az emberi élet védelmével összefüggő kérdéseket. --------------------------------------------------
3. cikk

(1) A schengeni vívmányok rendelkezései, amelyeket az Európai Unió keretébe az Európai Unióról szóló szerződéshez és az Európai Közösséget létrehozó szerződéshez csatolt jegyzőkönyv (a továbbiakban "schengeni jegyzőkönyv") illesztett be, és az azokon alapuló, illetve azokkal egyéb módon összefüggő, ezen okmány I. mellékletében felsorolt jogi aktusok, valamint minden ilyen további jogi aktus, amelyet a csatlakozás időpontja előtt fogadnak el, az új tagállamokra nézve a csatlakozás időpontjától kezdődően kötelezőek, és azokat az új tagállamokban ettől az időponttól kezdődően alkalmazni kell.

(2) A schengeni vívmányoknak az Európai Unió keretébe beillesztett azon rendelkezései és az azokon alapuló, illetve azokkal egyéb módon összefüggő azon jogi aktusok, amelyeket az (1) bekezdés nem említ, a csatlakozás időpontjától kezdődően kötelezőek az új tagállamok számára; e rendelkezéseket és jogi aktusokat azonban csak akkor kell valamely új tagállamban alkalmazni, ha a Tanács így határoz azt követően, hogy az alkalmazandó schengeni értékelési eljárásokkal összhangban megvizsgálta, hogy az új tagállam teljesíti-e az érintett vívmányok valamennyi részének alkalmazásához szükséges feltételeket, és erről az Európai Parlamenttel konzultációt folytatott.

A Tanács határozatát azon tagállamok kormányait képviselő tagjainak egyhangú szavazatával hozza meg, amelyekben az e bekezdésben említett rendelkezéseket már hatályba léptették, illetve amelyekben ezeket a rendelkezéseket hatályba kívánják léptetni. A Tanács Írország, valamint Nagy-Britannia és Észak-Írország Egyesült Királysága kormányait képviselő tagjai annyiban vesznek részt egy ilyen határozat meghozatalában, amennyiben az a schengeni vívmányok olyan rendelkezéseire és az azokon alapuló, illetve azokkal egyéb módon összefüggő olyan jogi aktusokra vonatkozik, amelyek alkalmazásában ezek a tagállamok részt vesznek.

(3) A Tanács által a schengeni jegyzőkönyv 6. cikke alapján kötött megállapodások a csatlakozás időpontjától kezdődően kötelezőek az új tagállamokra.

(4) A bel- és igazságügyek terén azon egyezmények és okmányok vonatkozásában, amelyek elválaszthatatlanok az EU-Szerződés célkitűzéseinek megvalósításától, az új tagállamok vállalják, hogy:

- csatlakoznak azokhoz, amelyek a csatlakozás időpontjában a jelenlegi tagállamok számára aláírásra nyitva állnak, és azokhoz, amelyeket a Tanács az EU-Szerződés VI. címével összhangban kidolgozott, és a tagállamoknak elfogadásra javasolt

- a tagállamoknak a bel- és igazságügy terén működő intézményei és szervezetei közötti gyakorlati együttműködés elősegítése céljából olyan igazgatási és egyéb rendelkezéseket vezetnek be, amilyeneket a csatlakozás időpontjáig a jelenlegi tagállamok vagy a Tanács elfogadtak.

--------------------------------------------------
A. MEZŐGAZDASÁGI JOGSZABÁLYOK

32001 R 1260: A Tanács 2001. június 19-i 1260/2001/EK rendelete a cukor piacának közös szervezéséről (HL L 178. szám, 2001.6.30., 1. o.), az alábbi módosítással:

- 32002 R 0680: A Bizottság 2002.4.19-i 680/2002/EK rendelete (HL L 104. szám, 2002.4.20., 26. o.).

Az 1260/2001/EK rendelet 45. cikkétől és a mezőgazdasági piacok közös szervezéséről szóló más rendeletek megfelelő cikkeitől eltérve, 2006. december 31-ig Szlovákia az 1998. június 1-jén hatályba lépett, a közraktári jegyről és az áruátvételi elismervényről szóló 144/1998 Z.z. számú törvényben megállapított, a közraktári jegyek és áruátvételi elismervények rendszerének megfelelő működése érdekében továbbra is nyújthat állami támogatást.

Az ezen állami támogatási intézkedések végrehajtásáról Szlovákia évente jelentést nyújt be a Bizottságnak, amelyben feltünteti a nyújtott támogatások formáját és összegét.

--------------------------------------------------
41. A szlovén köztársaság nyilatkozata a Szlovén Köztársaság jövőbeli regionális felosztásáról

A Szlovén Köztársaság hangsúlyozza, hogy a kiegyensúlyozott regionális fejlődésnek és a régiók közötti társadalmi-gazdasági különbségek csökkentése szükségességének kiemelt jelentőséget tulajdonít.

A Szlovén Köztársaság megállapítja, hogy a regionális felosztására vonatkozó döntések tekintetében a hatáskör kizárólag a Szlovén Köztársaságot illeti meg. Ezen elv alól kivételt képez Szlovénia regionális felosztása a területi egységek közös regionális osztályozása (NUTS) tekintetében.

A csatlakozási tárgyalások keretében a regionális felosztás kérdése a NUTS 2 szintjén ideiglenes rendezést nyert a Konferencia tizenkilencedik, helyettesi szinten megtartott 2002. július 29-i ülésén, a Konferencia következtetéseiben meghatározott feltételek szerint. E következtetéseket a Csatlakozási Konferencia miniszteri ülése 2002. október 1-jén megerősítette.

A Szlovén Köztársaság nyilatkozatát - amely ellen egy tagállam sem emelt kifogást egyetlen alkalommal sem - a Konferencia következtetései tartalmazzák, és annak vonatkozó része a következő:

"Szlovénia örömmel veszi tudomásul, hogy az EU tudomásul vette, hogy 2006 végéig Szlovénia egész területe egyetlen régiónak minősül NUTS 2 szinten, továbbá hogy Szlovénia szándéka egy - a 2006 végéig terjedő programozási időszakban Szlovénia egész területét magában foglaló - egységes programozási dokumentum végrehajtása, valamint hogy Szlovénia tovább folytatja a megbeszéléseket a Bizottsággal egy kiegyensúlyozott regionális fejlődést biztosító területi felosztásról annak érdekében, hogy legkésőbb 2006 végén - akkor már tagállamként - felülvizsgálható legyen NUTS-beli besorolása.

[…]

Amennyiben a statisztikai célú területi egységek közös osztályozásának (NUTS) létrehozásáról szóló európai parlamenti és tanácsi rendeletre irányuló javaslat Szlovénia csatlakozása előtt elfogadásra kerül és hatályba lép, Szlovénia szükség esetén tárgyalást folytat az EU-val a rendelet Szlovénia területi felosztására történő alkalmazásáról.

Ezen az alapon Szlovénia el tudja fogadni az EU javaslatát, és egyetért azzal, hogy jelenleg e fejezet további tárgyalása nem szükséges."

--------------------------------------------------
B. HULLADÉKGAZDÁLKODÁS

(1) 31993 R 0259: A Tanács 1993. február 1-jei 259/93/EGK rendelete az Európai Közösségen belüli, az oda irányuló és az onnan kifelé történő hulladékszállítás felügyeletéről és ellenőrzéséről (HL L 30. szám, 1993.2.6., 1. o.), az alábbi utolsó módosítással:

- 32001 R 2557: A Bizottság 2001.12.28-i 2557/2001/EK rendelete (HL L 349. szám, 2001.12.31., 1. o.).

a) 2010. december 31-ig a 259/93/EGK rendelet II., III. és IV. mellékletében felsorolt hulladékok Lettországba történő, hasznosítási célú szállítását, valamint az e mellékletekben nem szereplő hulladékoknak a hasznosítási célú szállítását az illetékes hatóságoknak be kell jelenteni, és a továbbiakban a rendelet 6., 7. és 8. cikkében meghatározottak szerint kell eljárni.

b) A 259/93/EGK rendelet 7. cikkének (4) bekezdésétől eltérve, az illetékes hatóságoknak kifogással kell élniük a rendelet II., III. és IV. mellékleteiben felsorolt hulladékok és a mellékletekben nem szereplő hulladékok hasznosítási célú szállításával szemben, amennyiben az olyan hasznosítást végző létesítménybe irányul, amely a környezetszennyezés integrált megelőzéséről és csökkentéséről szóló 96/61/EK [5] irányelv egyes rendelkezéseitől való átmeneti eltérésben részesül addig, ameddig az adott létesítményre vonatkozó átmeneti eltérés fennáll.

(2) 31994 L 0062: Az Európai Parlament és a Tanács 1994. december 20-i 94/62/EK irányelve a csomagolásról és a csomagolási hulladékról (HL L 365. szám, 1994. 12.31., 10. o.).

A 94/62/EK irányelv 6. cikk (1) bekezdés a) és b) pontjaitól eltérve, 2007. december 31-ig Lettország a következő közbenső célkitűzésekkel teljesíti a hasznosítási és újrafeldolgozási célkitűzéseket a következő csomagolóanyagok tekintetében:

- műanyagok újrafeldolgozása: tömeg szerint mért 11 % a csatlakozás időpontjáig, 12 % 2004-re, 13 % 2005-re és 14 % 2006-ra;

- teljes hasznosítási arány: tömeg szerint mért 33 % a csatlakozás időpontjáig, 37 % 2004-re, 42 % 2005-re és 46 % 2006-ra.

(3) 31999 L 0031: A Tanács 1999. április 26-i 1999/31/EK irányelve a hulladéklerakókról (HL L 182. szám, 1999.7.16., 1. o.).

Az 1999/31/EK irányelv 2. cikke g) pontjának második francia bekezdésétől eltérve, és a hulladékokról szóló 75/442/EGK tanácsi irányelv [6], valamint a veszélyes hulladékokról szóló 91/689/EGK [7] tanácsi irányelv sérelme nélkül, 2004. december 31-ig a Lettországból származó veszélyes hulladék ideiglenes tárolására használt állandó telephely Lettországban nem minősül hulladéklerakónak.

[5] HL L 257. szám, 1996.10.10., 26. o.

[6] HL L 194. szám, 1975.7.25., 39. o. A legutóbb a 96/350/EK bizottsági határozattal (HL L 135. szám, 1996.6.6., 32. o.) módosított irányelv.

[7] HL L 377. szám, 1991.12.31., 20. o. A legutóbb a 94/31/EK tanácsi rendelettel (HL L 168. szám, 1994.7.2., 28. o.) módosított rendelet.

--------------------------------------------------
Hivatalos Lap L 236 , 23/09/2003 o. 0036 - 0036



10. cikk Az eredeti szerződéseket és az intézmények által elfogadott jogi aktusokat átmeneti intézkedésként az ebben az okmányban megállapított eltérésekkel kell alkalmazni. --------------------------------------------------
Hivatalos Lap L 236 , 23/09/2003 o. 0978 - 0978



20. A Németországi Szövetségi Köztársaság és az Osztrák Köztársaság együttes nyilatkozata a nukleáris biztonság ellenőrzéséről A Németországi Szövetségi Köztársaság és az Osztrák Köztársaság hangsúlyozza annak jelentőségét, hogy a nukleáris biztonság javítását szolgáló ajánlások végrehajtásának ellenőrzése a csatlakozó országokban mindaddig folytatódjon, ameddig eredmény nem születik, ahogyan az a Tanács (Általános Ügyek és Külkapcsolatok) 2002. december 10-i ülésén említésre került. --------------------------------------------------
Hivatalos Lap L 236 , 23/09/2003 o. 0039 - 0039



18. cikk Az Európai Közösséget létrehozó szerződés 57. cikkének (1) bekezdése a következő szöveggel egészül ki: "Az Észtország és Magyarország nemzeti jogszabályai alapján hatályban lévő korlátozások vonatkozásában ez az időpont 1999. december 31." --------------------------------------------------
Hivatalos Lap L 236 , 23/09/2003 o. 0866 - 0867



II. NÖVÉNY-EGÉSZSÉGÜGYI JOGSZABÁLYOK 32002 L 0053: A Tanács 2002. június 13-i 2002/53/EK irányelve a mezőgazdasági növényfajok közös fajtajegyzékéről (HL L 193. szám, 2002.7.20., 1. o.); 32002 L 0055: A Tanács 2002. június 13-i 2002/55/EK irányelve a zöldségvetőmagok forgalmazásáról (HL L 193. szám, 2002.7.20., 33. o.). A csatlakozás időpontját követő ötéves időszakra Málta elhalaszthatja az 2002/53/EK és 2002/55/EK irányelv alkalmazását az olyan fajták vetőmagvainak területén való forgalmazása tekintetében, amelyek szerepelnek a mezőgazdasági növényfajok vagy zöldségnövényfajok országos fajtajegyzékében, azonban hivatalosan nem az említett irányelvek rendelkezéseivel összhangban engedélyezték őket. Ebben az időszakban az ilyen magok a többi tagállamban nem hozhatók forgalomba. --------------------------------------------------
5. Jegyzőkönyv

a Kalinyingrádi Terület és az Orosz Föderáció egyéb részei közötti, szárazföldi úton történő átutazásról

A MAGAS SZERZŐDŐ FELEK,

FIGYELEMBE VÉVE az Orosz Föderáció Kalinyingrádi Területének sajátos helyzetét az Unió bővítésével összefüggésben,

ELISMERVE a szabadságon, a biztonságon és a jog érvényesülésén alapuló térséget létrehozó közösségi vívmányok tekintetében Litvániára háruló kötelezettségeket és kötelezettségvállalásokat,

MEGÁLLAPÍTVA különösen, hogy Litvániának legkésőbb a csatlakozástól kezdődően teljes mértékben alkalmaznia kell és végre kell hajtania az olyan harmadik országok listájáról szóló közösségi vívmányokat, amelyek állampolgárainak a külső határok átlépésekor vízummal kell rendelkezniük, illetve az azon országok listájáról szóló közösségi vívmányokat, amelyek állam-polgárai mentesülnek e kötelezettség alól, valamint az egységes vízumformátumra vonatkozó EK-vívmányokat,

ELISMERVE, hogy a Kalinyingrádi Terület és az Orosz Föderáció egyéb részei közötti szárazföldi úton történő átutazás az EU területén keresztül az Unió egészét érintő kérdés, és hogy e kérdést ennek megfelelően kell kezelni, továbbá hogy e kérdés nem vonhat maga után Litvánia számára kedvezőtlen következményeket,

FIGYELEMBE VÉVE, hogy a belső határokon végzett ellenőrzések megszüntetéséről a Tanácsnak azt követően kell határoznia, hogy meggyőződött az ehhez szükséges feltételek teljesüléséről,

AZZAL A SZÁNDÉKKAL, hogy segítsék Litvániát a belső határok nélküli schengeni térségben való lehető legkorábbi teljes részvételéhez szükséges feltételek teljesítésében,

MEGÁLLAPODTAK A KÖVETKEZŐ RENDELKEZÉSEKBEN:

1. cikk

A Kalinyingrádi Terület és az Orosz Föderáció egyéb részei közötti szárazföldi úton történő átutazásról szóló közösségi szabályok és rendelkezések, különösen az egy sajátos könnyített átutazási okmányt (FTD), egy könnyített vasúti átutazási okmányt (FRTD) létrehozó és a Közös Konzuli Utasítást és a Közös Kézikönyvet módosító tanácsi rendelet, önmagukban nem hátráltatják vagy gátolják Litvánia teljes részvételét a schengeni vívmányokban, ideértve a belső határellenőrzések megszüntetését is.

2. cikk

A Közösség segíti Litvániát a Kalinyingrádi Terület és az Orosz Föderáció egyéb részei közötti átutazásra vonatkozó rendelkezések és szabályok végrehajtásában annak érdekében, hogy Litvánia a lehető legkorábban teljes mértékben részt vegyen a schengeni vívmányokban.

A Közösség segíti Litvániát a Kalinyingrádi Terület és az Orosz Föderáció egyéb részei közötti átutazás igazgatásában és különösen visel minden esetleges többletköltséget, amely az ilyen átutazásra vonatkozó közösségi vívmányok rendelkezéseinek végrehajtása következtében felmerül.

3. cikk

Litvánia szuverén jogainak sérelme nélkül, a Kalinyingrádi Terület és az Orosz Föderáció egyéb részei közötti átutazásra vonatkozó bármely határozatot csak Litvánia csatlakozását követően egyhangúlag, a Bizottság javaslata alapján fogadhat el a Tanács.

--------------------------------------------------
A. MEZŐGAZDASÁGI JOGSZABÁLYOK

(1) 31991 R 2092: A Tanács 1991. június 24-i 2092/91/EGK rendelete a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről (HL L 198. szám, 1991.7.22., 1. o.), az alábbi utolsó módosítással:

- 32002 R 0473: A Bizottság 2002.3.15-i 473/2002/EK rendelete (HL L 75. szám, 2002.3.16., 21. o.).

A 2092/91/EGK rendelet 6. cikkének (1), (2) és (3) bekezdésétől eltérve, 2006. január 1-jéig Litvániában az ökológiai gazdálkodás keretében megengedett a nem ökológiai úton termelt vetőmagvak és szaporítóanyagok használata.

A 2092/91/EGK rendelet 6. cikkének (1) bekezdésétől eltérve, 2006. január 1-jéig Litvániában az igazoltan ökológiai méhészetekben megengedett a nem ökológiai cukor méhtáplálékban történő felhasználása.

(2) 31997 R 2597: A Tanács 1997. december 18-i 2597/97/EK rendelete a tej- és tejtermékpiac közös szervezésének a fogyasztói tejre vonatkozó kiegészítő szabályairól (HL L 351. szám, 1997.12.23., 13. o.), az alábbi utolsó módosítással:

- 31999 R 1602: A Tanács 1999.7.19-i 1602/1999/EK rendelete (HL L 189. szám, 1999.7.22., 43. o.).

A 2597/97/EK rendelet 3. cikke (1) bekezdésének b) és c) pontjától eltérve, 2009. január 1-jéig a zsírtartalomra vonatkozó követelményeket a Litvániában termelt fogyasztói tejre nem kell alkalmazni annyiban, hogy Litvánia a 3,2 % (m/m) zsírtartalmú tejet a teljes tej kategóriájába, a legalább 1,0 % (m/m) és legfeljebb 2,5 % zsírtartalmú tejet pedig a félzsíros tej kategóriájába sorolhatja. A zsírtartalomra vonatkozó követelményeknek nem megfelelő fogyasztói tej kizárólag Litvániában forgalmazható, vagy harmadik országba exportálható.

(3) 31999 R 1254: A Tanács 1999. május 17-i 1254/1999/EK rendelete a marha- és borjúhús piacának közös szervezéséről (HL L 160. szám, 1999.6.26., 21. o.), az alábbi utolsó módosítással:

- 32001 R 2345: A Bizottság 2001.11.30-i 2345/2001/EK rendelete (HL L 315. szám, 2001.12.1., 29. o.).

Az 1254/1999/EK rendelet 3. cikkének f) pontjától eltérve, 2006 végéig Litvánia a marha- és borjúhús piacának közös szervezéséről szóló 1254/1999/EK tanácsi rendeletnek a támogatási rendszerek tekintetében történő alkalmazására vonatkozó részletes szabályok megállapításáról szóló 2342/1999/EK bizottsági rendelet [2] I. mellékletében felsorolt tehénfajtákat az 1254/1999/EK rendelet 3. alszakasza vonatkozásában anyatehén-támogatásra jogosultnak tekintheti, feltéve, hogy a teheneket húshasznú marhával fedeztették vagy termékenyítették meg.

[2] HL L 281. szám, 1999.11.4., 30. o.

--------------------------------------------------